Martin Seligman

Martin Seligman (født 12. august 1942) er en amerikansk psykolog og professor i psykologi ved University of Pennsylvania. Han er kjent for sine teorier om «tillært hjelpeløshet», og grunnlegger av den positive psykologien. Han har forsket på depresjon, lykke og livskvalitet, og har utviklet en teori om at optimisme er en lært ferdighet.


== Tidlig liv og utdanning ==
Seligman ble født i Albany, New York i en jødisk familie. Han er utdannet fra en offentlig skole og ved The Albany Academy. Han fikk en bachelorgrad i filosofi ved Princeton University i 1994. Han takket ja til et tilbud om å studere psykologi ved University of Pennsylvania, og tok doktorgrad i psykologi der i 1967. 2. juni 1989 mottok Seligman et æresdoktorat ved fakultetet for samfunnsvitenskap ved Uppsala University i Sverige.


== Tillært hjelpeløshet ==
Seligmans grunnlegende teorier om «tillært hjelpeløshet» startet ved University of Pennsylvania i 1967 som en del av hans interesse for depresjon. Seligman og kollegaene fant ut at den eksperimentelle kondisjoneringsprotokollen de hadde brukt på hunder førte til en atferd som ikke var forventet. Hundene responderte ikke på muligheen til å flykte fra en ubehagelig situasjon under de eksperimentelle forholdene. Seligman utviklet denne teorien videre og fant deretter ut at tillært hjelpeløshet er en psykologisk tilstand hvor et menneske eller et dyr er opplært til å handle eller oppføre seg hjelpeløst i en spesiell situasjon, vanligvis etter å ha mislykkes i å unngå en skadelig omstendighet, til tross for at individet faktisk kan ha styrke til å endre på situasjonen. Seligman fant en likhet til dette med sterkt deprimerte, og hevdet at klinisk depresjon og andre psykiske sykdommer delvis kan skyldes et fravær av kontroll over en situasjon. I de seneste år har han sammen med Abramson omformulert teorien om «tillært hjelpeløshet» til å omhandle en attribusjonsstil.


== Positiv psykologi ==
Seligman jobbet med Christopher Peerson for å utarbeide det de beskriver som en positiv motvekt til DSM. Mens DSM-manualen fokuserer på hva som er galt, fokuserer Character Strenghts and Virtues (CSV, 2004) på det som er riktig. I forskningen studerte de kulturer gjennom flere årtusener for å komme frem til en oversiktlig liste over dyder som er verdsatt høyt fra det gamle Kina og India, gjennom Hellas og Roma, og til moderne vestlig kulturer. Listen inkluderer seks karakterstyrker: 

visdom/kunnskap
mot
humanisme
rettferdighet
temperament
transcendens


== Velvære ==
Trivsel
I boken Flourish (2011) skrev Seligman om «velvære-teorien», der han redegjorde for hvordan han måler velvære. Hvert enkelt velferdselement må ha tre egenskaper for å kunne bli regne som et element:

Den bidrar til trivsel.
Mange gjør det for sin egen skyld, og ikke bare for å få noen av de andre elementene.
Den er definert med mål uavhengig av de andre elementene.Seligman kom frem til at det er fem elementer som omhandler «velvære»:

Positiv følelse – vurderes subjektivt
Engasjement – som en positiv følelse, måles med subjektive midler
Relasjoner – tilstedeværelse av venner, familie, intimitet og sosialisering
Betydningsfull – å tilhøre noe større enn seg selv
Prestasjon – mål som oppnås, selv når det ikke gir noe positive følelserDisse teoriene er ikke validert empirisk. I juli 2011 oppfordret Seligman den britiske statsministeren David Cameron å se på velvære som økonomisk formue, som en måte å vurdere velstanden til en nasjon.


=== MAPP-programmet ===
Maser of Applied Positive Psychology (MAPP)- programmet ved University of Pennsylvania ble etablert da Seligman ledet det første pedagogiske initativet for Positiv Psykologi senteret i 2003.


== Personlig liv ==
Seligman spiller bridge og kom som nummer 2 i 1998 i det nordamerikanske mesterskapet Blue Ribbon Pairs. Han har vunnet over 50 regionale mesterskap. Seligman har syv barn, fire barnebarn og to hunder. Han og konen Mandy bor i et hus som Eugene Ormandy tidligere har bodd i. Fem av de syv barna er hjemmeskolert. Seligman ble inspirert av arbeidet til psykiater Aaron T. Beck ved University of Pennyslvania til å komme frem til sine egne kognitive teknikker.


== Publikasjoner ==
Helplessness: On Depression, Development, and Death (1975)
Optimism: How to Change Your Mind and Your Life (1991)
What You Can Change and What You Can't: The Complete Guide to Successful Self-Improvement (1993)
The Optimistic Child: Proven Program to Safeguard Children from Depression & Build Lifelong Resilience (1996)
Authentic Happiness: Using the New Positive Psychology to Realize Your Potential for Lasting Fulfillment (2002)
Can Happiness be Taught? (2004)
Character Strengths and Virtues (med Christopher Peterson) (2004)
Flourish: A Visionary New Understanding of Happiness and Well-being (2011)


== Se også ==
Positiv psykologi


== Referanser ==